Areni
Areni ( armenavon Արեն ) tir wida is dota ( Areni Hamaynk ) vageiste Xayastana, vatalte Vayots Dzor winka.

Areni arte mon 17 km- talte Yeghegnadzor winkawidot tigir.

Tawavopa

Izva 
Surp Astvatsatsin uja tir armenafa uja dem tanoyo tamaxo is jontolaf sfelt, tenukeyena bak 1321 tice azekexa vamoe Arpa kuksa is wida. Bata uja gan Momik vegeduropik zo envayar, i gan Momik dere maltegiyis koe Noravank tucpastaxe tigise arte 6 km- gerone Areni koe Amaghu krantoza.

Pokeon rawaxo ke XIII-eafa decemda ke berma ke Tarsaitch Orbelian ke Syunik dere tigir, i berma banugale arplekuyuna mal Yeghegis. Rawaks ke lana milsarefa za vegeduyuna gan Sarkis tujradik arte 1 km- lentrone uja tigid, is dere rawaks ke losavsafa za.

Areni dota ton ref tazuk ba 09/06/2017 gan kexi winugon zo kizeyer.

Sanelia 
Varafa sanelia ke Areni dota tir vas 10 410 irubasik otulayan bak 2011 moe welmot vas 438 km², trabe for vas 24 ir-/km². Areni wida miv tir vas 1772 irubasik. Arak ke sanelia koe 9 ara widama soker.

Widot is dilafa wida ke Areni dota tid (2011) :
 Areni 
 Agarakadzor 
 Aghavnadzor 
 Arpi 
 Chiva 
 Gnishik 
 Khachik 
 Mozrov 
 Rind 
 Yelpin 
 Amaghu

Skapa 
Tawamidusa skapa ke Areni va centaxo is centeda nelkon tikir.

Ewava

Korobik tikis vas Areni 
 Momik (≈ 1260 - 1333) : vegeduropik ke uja

Vuestexa 

Areni
Areni